Compiere

Compiere es un pacco de software libere pro gerer le transactiones commercial de un interprisa. In le programma es includite le planification de ressources de interprisa e le administration de relationes de cliente. Compiere es intendite pro interprisas de grandor parve e medie.

Le programma e le codice original es providite con le Licentia Public Mozilla version 1.1. Compiere pote esser personalisate e extendite intra le programma e per medio de adder modulos de software. Pro moneta documentation e contractos de supporto es disponibile.

 Architectura 

Compiere provide plure visualisationes de information de interprisa a base del detalios del transactiones. Iste structura permitte un maxime flexibilitate e facile de integration de information supplemental externe. Le information es presentate simplemente como visualisationes qui pote esser cambiate flexibilemente secundo le necessitates del interprisa.

Compiere es basate in le concepto de "Active Data Dictionary" (ADD), qui assecura un adaptation facile e aspecto consistente trans omne modulos. Le "dictionario de datos" de Compiere contine definitiones de entitate de datos (typo, validation, etc.), como es monstrate (etiquetta in schermos e reportos, adjuta, sequentia de visualisation e position relative a altere campos), e le regulas de visualisation. Illo equalmente contine regulas de securitate e de accesso.

Compiere es disveloppate in le platteforma Java 2 Enterprise Edition, e depende del presentia de isto pro poter functionar.

 Independentia de base de datos 

Durante longe tempore Compiere ha essite dependente del pacco de base de datos commercial Oracle qui ha causate le critica que illo non es un ver programma libere, sed depost le version 2.5.2, le projecto ha publicate instrumentos pro transferer Compiere a altere bases de datos. Le supporto pro PostgreSQL, MySQL e Sybase es actualmente in stato preliminar.

 Ligamines externe 
 http://www.compiere.org

Categoria:Commercio
Categoria:Base de datos